জুৰীয়াত পুনৰ বিদ্যুৎস্পৃষ্ট হৈ দুজনৰ মৃত্যু হোৱাৰ বাতৰি পোৱা গৈছে। জুৰীয়াৰ খাটোৱালত বিদ্যুৎ বিভাগে স্থাপন কৰা নিম্ন মানদণ্ডৰ ১১ হাজাৰ ভল্টৰ বিদ্যুৎ পৰিবাহী তাঁৰত লাগি কিছুদিন পূৰ্বে ৬জনকৈ লোকে কৰুণ মৃত্যুক সাৱটি লৈছিল। এই ঘটনাৰ শোকে সমগ্ৰ জুৰীয়াবাসীক শোকস্তব্ধ কৰি ৰখাৰ সময়তে আকৌ ১৯ অক্টোবৰ শুকুৰবাৰে বিদ্যুতৰ পিভিচি তাঁৰ ছিগি জুৰীয়াৰ বগৰীগুৰিত দুজন লোকে প্ৰাণ হেৰুৱাবলগীয়া হয়।
ঘটনাৰ বিৱৰণী অনুসৰি গাঁৱখনৰ আকবৰ আলী আৰু গুলজাৰ হুছেইন নামৰ লোক দুজনে ঘৰৰ পিছফালে বাঁহ কাটি থকা অৱস্থাত বাঁহ এডাল ঘৰৰ ওপৰেদি যোৱা বিদ্যুৎ পৰিবাহী তাঁৰত লাগে আৰু তাঁৰডাল ছিগি গৈ পুখুৰীত পৰে।
তাৰপিছত দুয়োজনে পুখুৰীত পৰি থকা বাঁহ ডাল তোলাৰ চেষ্টা কৰাত সংঘটিত হয় এই কৰুণ ঘটনাটো। লোক দুজনৰ মৃত্যুত অঞ্চলটোত শোকৰ ছাঁ পৰিছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
